|  |  |  |
| --- | --- | --- |
|  |  Bisp Gunners Gildearrangerer **Studietur lørdag, 4. september 2021Nordvest om Limfjorden** |  |

Turen går NV om Limfjorden til Sjørring, Thisted, Østerild, Frøstrup og Aggersund. Vi koncentrerer os om de væsentligste afsnit og attraktioner på strækningen fra Viborg over Sallingsund til Sjørring, som vi kører igennem og fortæller om eller besøger. Desuden besøger vi andre seværdige attraktioner på vores vej. Det betyder, at vi som sædvanligt har et program med både historisk, religiøst, kulturelt og naturmæssigt indhold.

**Vejen fra Viborg til Sjørring**. På turen fra Viborg til Sjørring passerer vi Skive og Sallingsund. Vi hører lidt om det vi ser undervejs, lidt om Skives historie, om Sallingsundbroen samt om Pinen og Plagen. Vi hører også om Teutonerne og om Ravvejen, den vestlige rute gennem Jylland, der løber næsten parallelt med Hærvejen.

**Sjørring.** I Sjørring møder vi vores guide fra Thisted Museum. Vi tager en lille gåtur og ser minderne om tidlig middelalderbebyggelse og borg og besøger Sjørring kirke. På turen fortæller vores guide om betydningen af netop dette sted på Bisp Gunners tid.

**Sjørring til Thisted** Fra Sjørring sættes kursen mod Thisted. På vejen passerer vi Langhøjen i Thisted og hører om højen og alle de sagn og historier, der knytter sig til højen.

**Thisted**. Her tager vi på en byvandring, hvor vi bl.a. vil høre om byens topografi og historie – ladeplads, bebyggelse, købstad og havn. Vi besøger også Thisted Kirke, Lange Maren, som er en af Jyllands største sognekirker. Vi ender ved Thisted museum, hvor vi vil indtage vores medbragte frokost.

**Thisted til Østerild Testcenter** Vi tager en tur i det naturskønne Thy og ender i Østerild Testcenter for store vindmøller.

**Østerild Testcenter** I skoven ved Østerild venter en oplevelse af de helt store. Her blev i 2012 verdens største testcenter for store vindmøller indviet. Danske og udenlandske vindmøllefabrikanter samt Danmarks Tekniske Universitet afprøver i Østerild fremtidens megamøller og vi kommer helt tæt på verdens største vindmøller. Guiden fortæller om historien bag centeret og vindmølle eventyret. Vi ender i centrets besøgscenter fra 2017, hvor der vil være lejlighed til at søge yderligere spændende informationer

**Kirsten Kjærs Fond** Vi kører fra Østerild til Frøstrup, hvor vi besøger Kirsten Kjærs Fond og museum. Her får vi vores eftermiddagskaffe og lejlighed til at se udstillingen af Kirsten Kjærs (1893 – 1985) malerier og – især – portrætter. Museet er placeret i skønne omgivelser, der danner ramme om udendørs skulptur og installationskunst.

**Aggersborg** Vi kører fra Frøstrup mod Aggersund og Aggersborg, der er den første og største af Harald Blåtands fem vikingborge med en indre diameter på 240 meter. Herfra nyder vi udsigten over Aggersund og Aggersundbroen og hører lidt om områdets historie.

**På Hvalpsund Færgekro** spiser vi vores aftensmad på vejen tilbage mod Viborg og nyder atmosfæren i det skønne Hvalpsund. Forhåbentlig er vejret med os.

|  |  |
| --- | --- |
| **PROGRAM** |  |

**Program for studietur**

**Lørdag, 4. september 2021**

0800 Afgang fra P-Pladsen ved Eksercerpladsen (Fotorama).
0800-0930 Transport til Sjørring med morgenkaffe og rundstykker i bussen.

0930-1015 Rundvisning i Sjørring

1015-1045 Vi kører til Thisted

1045-1200 Byvandring i Thisted.

1200-1250 Frokost

1300-1330 Transport til Østerild
1330-1500 Guidet tur i Østerild Testcenter

1500-1530 Transport til Frøstrup

1530-1700 Eftermiddagskaffe og besøg ved Kirsten Kjær Museet

1700-1730 Transport til Aggersborg

1730-1800 Besøg ved Aggersborg

1800-1830 Transport til Hvalpsund Færgekro

1830-ca. 2000 Aftensmad

Ca. 2100 Ankomst til P-Pladsen ved Eksercerpladsen.

Der tages forbehold for mindre ændringer i programmet.

**Pris**

Den samlede pris for bus, entréer, morgenkaffe med rundstykke (i bussen), frokost (madpakke med en øl/vand), eftermiddagskaffe samt aftensmad er pr. medlem kr. 625,00. For ikke-medlemmer er prisen kr. 675,00. Drikkevarer i bussen og til middagen betales særskilt.

**Tilmelding**

Tilmelding **senest fredag den 27 august 2021**. Der er plads til maksimalt 50 personer. Deltagerne optages i den rækkefølge, de tilmelder sig, og pladserne kan hurtigt blive fyldt op.

Tilmelding sker på Bisp Gunners Gildes Hjemmeside, [www.bispgunner.dk](http://www.bispgunner.dk) eller ved at sende/aflevere tilmeldingsblanketten til

**Bisp Gunners Gilde**

C/O Henrik R. Dam

Hyrdebakken 9

8800 Viborg

**Betaling**

Betaling skal ske ved bankoverførsel til Bisp Gunners Gildes konto i Danske Bank, Reg. Nr. 9570 konto nr. 13127271 via netbank, bankforbindelse eller via Mobile Pay til 15 59 47. Husk at anføre Studietur og navn.

**Tilmelding er ikke endelig, før betaling er indgået.**

**Evt. afbud**Ved afbud inden tilmeldingsfristens udløb godtgøres det fulde beløb.
Ved afbud efter tilmeldingsfristens udløb, men inden onsdag den 1. september godtgøres den del af udgifterne, der vedrører den enkelte deltager såsom middag og individuelle entréer. Andel af fællesudgifter (bus, guides etc.) godtgøres ikke.
Ved afbud senere end 1. september er der ingen godtgørelse.
Kan afbudspladsen overtages af en person på venteliste, godtgøres det fulde beløb uanset afbudstidspunkt.

|  |  |
| --- | --- |
| **TILMELDING** |  |

**Jeg/vi ønsker at deltage i studieturen**

**Lørdag, 4 september 2021**

Antal personer: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn/Navne: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresse: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Postnr. og by: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tlf. nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Husk, at betaling skal ske ved bankoverførsel til Bisp Gunners Gildes konto i Danske Bank, Reg. Nr. 9570 konto nr. 13127271 via netbank, bankforbindelse eller via Mobile Pay til 15 59 47**

Porto

**Bisp Gunners Gilde**

**c/o Henrik R. Dam**

**Hyrdebakken 9**

**8800 Viborg**